Document ID: 32002R1580

32002R1580
L 237/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1580/2002 AL COMISIEI
din 4 septembrie 2002
de efectuare a celei de-a doua modificări a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1), astfel cum a fost modificat prin Regulamentul (CE) nr. 951/2002 (2) și, în special, articolul 7 alineatul (1) al celui dintâi,
întrucât:
(1)
Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice prevăzută de regulamentul menționat anterior.
(2)
La 8 iulie, 26 august și 3 septembrie 2002, Comitetul pentru sancțiuni a decis modificarea listei persoanelor, grupurilor și entităților cărora trebuie să li se aplice înghețarea fondurilor și a resurselor economice. Prin urmare, anexa I trebuie să fie modificată în consecință.
(3)
Mențiunea „Ummah Tameer E-Nau” apare pe lista persoanelor fizice anexată la Regulamentul (CE) nr. 881/2002. Cu toate acestea, în conformitate cu decizia din 24 decembrie 2001 a Comitetului pentru sancțiuni, pe baza căreia a fost întocmită această listă și lista recapitulativă întocmită de Comitetul pentru sancțiuni, rezultă că „Ummah Tameer E-Nau” reprezintă o persoană juridică, un grup sau o entitate. Dat fiind că Regulamentul (CE) nr. 881/2002 se aplică exclusiv pentru numele specificate de Organizația Națiunilor Unite, este indispensabil să se includă mențiunea „Ummah Tameer E-Nau” pe lista corespunzătoare.
(4)
Pentru a garanta eficacitatea măsurilor prevăzute de prezentul regulament, acesta ar trebui să intre de îndată în vigoare,
ADOPTĂ PREZENTUL REGULAMENT:
Articolul 1
(1) Persoanele, grupurile și entitățile enumerate în anexă se adaugă pe lista din anexa I la Regulamentul (CE) nr. 881/2002.
(2) Persoanele, grupurile și entitățile următoare se elimină de pe lista din anexa I la Regulamentul (CE) nr. 881/2002.
„Ali, Abdi Abdulaziz, Drabantvägen 21, 177 50 Spånga, Suedia, născut la 1 ianuarie 1955.”
„Aden, Adirisak, Skäftingebacken 8, 163 67 Spånga, Suedia, născut la 1 iunie 1968.”
„Hussein, Liban, 925, Washington Street, Dorchester, Massachussets, Statele Unite ale Americii; 2019, Bank Street, Ontario, Ottawa, Canada.”
„Jama, Garad (alias Nor, Garad K.) (alias Wasrsame, Fartune Ahmed) 2100, Bloomington Avenue, Minneapolis, Minnesota, Statele Unite ale Americii; 1806, Riverside Avenue, 2nd floor, Minneapolis, Minnesota; născut la 26 iunie 1974.”
„Aaran Money Wire Service, Inc., 1806, Riverside Avenue, Second Floor, Minneapolis, Minnesota, Statele Unite ale Americii.”
„Barakat Enterprise, 1762, Huy Road, Columbus, Ohio, Statele Unite ale Americii.”
„Global Service International, 1929, 5th Street, Suite 204, Minneapolis, Minnesota, Statele Unite ale Americii.”
(3) În anexa I la Regulamentul (CE) nr. 881/2002, mențiunea „Ummah Tameer E-Nau (Utn), Street 13, Wazir Akbar Khan, Kabul, Afghanistan; Pakistan” se elimină de pe lista persoanelor fizice și se adaugă pe lista persoanelor juridice, a grupurilor și a entităților.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 septembrie 2002.

Labels: 2
5
10
8
3
18
15